钦定古今图书集成/明伦汇编/闺媛典/第014卷 > 《拟古》贝翱
## 钦定古今图书集成/明伦汇编/闺媛典/第014卷 > 《拟古》贝翱

妾有绿绮琴，中含凤凰音。不为黄鹄操，试作《白头吟》。
河中锦鸳鸯，比翼相因依。落花随飘风，各自东西飞。
物情有不同，贞心以为保。春葩折秋霜，容华岂常好。
芙蓉出绿水，见别污泥中。白璧荐泥涂，乃与瓦砾同。
妾有五色丝，为君制衣裳。朝朝勤拂拭，夜夜为熏香。
将心置君腹，知君忘不忘。